Η **Αρούνα ντε Φέβερ βαν ντερ Χέιντεν** (γεννημένη στις 16 Ιουνίου του 2001) είναι Βελγίδα ακτιβίστρια για το κλίμα. Η ντε Φέβερ ήταν μια από τις κορυφαίες προσωπικότητες τωνμαθητικών κινητοποιήσεων για το κλίμα στη χώρα της.

Τα πρώτα χρόνια και ο ακτιβισμός
--------------------------------

Η ντε Φέβερ γεννήθηκε στο Μόρτσελ του Βελγίου. Μαζί με την Κιρά Γκαντουά και την Αντελαΐντ Σαρλιέ, η ντε Φέβερ έγινε μια από τις πρωταγωνιστικές μορφές κατά τη διάρκεια των μαθητικών κινητοποιήσεων για το κλίμα στο Βέλγιο.  Ως αποτέλεσμα, στο διάστημα από τον Φεβρουάριο έως τον Μάιο του 2019, δόθηκε στην ακτιβίστρια μια εβδομαδιαία στήλη στο ολλανδόφωνο περιοδικό *HUMO.* 

Μετά από τις μαθητικών κινητοποιήσεων για το κλίμα στο Βέλγιο, ο κεντροδεξός Φλαμανδός υπουργός Περιβάλλοντος Ζοκ Σωβλίζ υποχρεώθηκε να παραιτηθεί, αφού ισχυρίστηκε ψευδώς ότι η Κρατική Βελγική Υπηρεσία Ασφάλειας είχε πληροφορίες που υποδεικνύουν ότι οι κινητοποιήσεις για το κλίμα ήταν μια πολιτική οργάνωση.  

Λίγο πριν από τις ευρωεκλογές του 2019, η ντε Φέβερ είχε θέσει στον Γκι Φερχόφστατ, υποψήφιο των Φιλελευθέρων για τη θέση του προέδρου της Ευρωπαϊκής Επιτροπής, το εξής ερώτημα: «Τι θα κάνετε εσείς και το κόμμα σας στην Ευρώπη για να καταπολεμήσετε την κλιματική αλλαγή σε σοβαρό επίπεδο;» 

Κάποιες προσωπικές διαφορές οδήγησαν σε ρήξη εντός του κινήματος «Νεολαία για το κλίμα» του Βελγίου, με την αποχώρηση της συνιδρύτριάς του, Κιρά Γκαντουά, τον Αύγουστο του 2019. 

Η ντε Φέβερ εμφανίστηκε στο μουσικό φεστιβάλ του Πούκκελποπ του 2019 προσπαθώντας να ευαισθητοποιήσει το κοινό να δώσει την προσοχή του στο θέμα της κλιματικής αλλαγής. Αυτή η κίνηση εξόργισε κάποιους συμμετέχοντας στο φεστιβάλ που παρενόχλησαν την ομάδα των ακτιβιστών, τους πέταξαν μπουκάλια με ούρα και τους ακολούθησαν στο μέρος όπου είχαν κατασκηνώσει, εκστομίζοντας απειλές και καταστρέφοντας τη σκηνή τους. Αυτά τα περιστατικά ανάγκασαν την ασφάλεια να παρέμβει επί τόπου. 

Τον Οκτώβριο του 2019, η ντε Φέβερ ήταν μία από τους νεότερους ακτιβιστές για το κλίμα που ταξίδεωε με το *Regina Maris* σε ένα χαμηλό σε αποτύπωμα άνθρακα διατλαντικό ταξίδι με προορισμό τη Διάσκεψη των Ηνωμένων Εθνών για την Κλιματική Αλλαγή του 2019, που πραγματοποιήθηκε στο Σαντιάγο της Χιλής. 

Η ντε Φέβερ είναι άτομο μη δυαδικού φύλου.

Βραβεία
-------

* Τον Μάιο του 2019, η ντε Φέβερ και η Κιρά Γκαντουά έλαβαν από κοινού το Βραβείο Κιβωτός του Ελεύθερου Λόγου.
* Τον Σεπτέμβριο του 2019, η ντε Φέβερ και Αντελαΐντ Σαρλιέ έλαβαν το Βραβείο Πρεσβευτή Συνείδησης της Διεθνούς Αμνηστίας του Βελγίου για λογαριασμό της Νεολαίας για το Κλίμα.

Παραπομπές
----------

1. ↑  www.euronews.com/2019/03/07/anuna-the-young-belgian-who-fights-for-the-climate.
2. ↑  «Belgium climate protests». *BBC News*. 31 Ιανουαρίου 2019. Ανακτήθηκε στις 25 Ιουνίου 2019.
3. ↑  Campbell, Maeve (19 Οκτωβρίου 2020). «Anuna de Wever on fighting climate change and 'incapable' politicians». *euronews* (στα Αγγλικά). Ανακτήθηκε στις 17 Ιουνίου 2021.
4. ↑  Daniel Boffey (5 February 2019). «Belgian minister resigns over school-strike conspiracy claims». *The Guardian*. .
5. ↑  «Belgian minister Schauvliege resigns over 'school protest plot'». *BBC News*. 6 Φεβρουαρίου 2019. Ανακτήθηκε στις 25 Ιουνίου 2019.
6. ↑  «Ο Γκι Φέρχοφστατ στο euronews». *euronews*. 13 Μαΐου 2019. Ανακτήθηκε στις 17 Ιουνίου 2021.
7. ↑  Eline Bergmans (26 August 2019). «'Het boterde al maanden niet meer tussen Anuna en mij'». *De Standaard*. .
8. ↑  «Anuna De Wever harassed and threatened with death at Pukkelpop». *The Brussels Times*. 16 August 2019. .
9. ↑  Jennifer Rankin (2 October 2019). «Activists set sail across the Atlantic to Chile to demand curbs on flying». *The Guardian*. .
10. ↑  Hess, Liam (2020-11-14). «Meet the 19-Year-Old Belgian Activist Taking a Global Outlook on the Climate Crisis» (στα αγγλικά). *Vogue*.. Ανακτήθηκε στις 17 November 2020.
11. ↑  «A Huge Climate Change Movement Led By Teenage Girls Is Sweeping Europe. And It's Coming To The US Next». *BuzzFeed News* (στα Αγγλικά). Ανακτήθηκε στις 20 Απριλίου 2021.
12. ↑  «Anuna De Wever en Kyra Gantois ontvangen Arkprijs». *Het Nieuwsblad*. 30 May 2019. .
13. ↑  «The voices of Brussels' Global Climate strike». *The Brussels Times*. 23 September 2019. .

Εξωτερικοί σύνδεσμοι
--------------------

* Πολυμέσα σχετικά με το θέμα  Anuna De Wever στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 41155464903202042753
* SUDOC: 237532239

 |

 |